ಯುಪಿಎಸ್ಸಿ ಸಿವಿಲ್ 2021: ಪ್ರಿಲಿಮ್ಸ್, ಮೇನ್ಸ್ ಪರೀಕ್ಷೆಗಳಿಗಾಗಿ ವಿವರವಾದ ಪಠ್ಯಕ್ರಮಪರೀಕ್ಷೆಯ ಮಾದರಿ ಇಲ್ಲಿದೆ! ದೇಶಾದ್ಯಂತ ಕೋವಿಡ್19 ಎರಡನೇ ಅಲೆಯ ನಡುವೆ, ಕೇಂದ್ರ ನಾಗರಿಕ ಸೇವಾ ಆಯೋಗ ಯುಪಿಎಸ್ಸಿ ನಾಗರಿಕ ಸೇವೆಯ 2021 ಪ್ರಿಲಿಮ್ಸ್ ಪರೀಕ್ಷೆಯ ದಿನಾಂಕವನ್ನು ಅಕ್ಟೋಬರ್ 10 ಕ್ಕೆ ಮುಂದೂಡಿದೆ. ಪರೀಕ್ಷಾ ಪ್ರಕ್ರಿಯೆಯಲ್ಲಿನ ಈ ವಿಳಂಬವು ಯುಪಿಎಸ್ಸಿ ಆಕಾಂಕ್ಷಿಗಳಿಂದ ಭಿನ್ನವಾದ ಪ್ರತಿಕ್ರಿಯೆಗಳನ್ನು ಉಂಟುಮಾಡಿದೆ. ಏಕೆಂದರೆ, ಅವರ ತಯಾರಿಕೆಯ ಸ್ಟ್ರಾಟಜಿಯನ್ನು ಮತ್ತೊಮ್ಮೆ ಬದಲಾಯಿಸಬೇಕಾಗಿ ಬಂದಿದೆ. ನಾಗರಿಕ ಸೇವಾ ಪರೀಕ್ಷೆಯನ್ನು ಪ್ರಾಥಮಿಕ, ಮುಖ್ಯ ಮತ್ತು ವ್ಯಕ್ತಿತ್ವ ಪರೀಕ್ಷೆ ಎಂಬ ಮೂರು ಸತತ ಹಂತಗಳಾಗಿ ವಿಂಗಡಿಸಲಾಗಿದೆ. ಅಂತಿಮ ಅರ್ಹತಾ ಪಟ್ಟಿಯಲ್ಲಿ ಸ್ಥಾನ ಪಡೆಯಲು ಅಭ್ಯರ್ಥಿಗಳು ಎಲ್ಲಾ ಮೂರು ಹಂತಗಳಲ್ಲಿ ಅರ್ಹತೆ ಪಡೆಯಲೇಬೇಕು. ಪೂರ್ವಭಾವಿ ಪರೀಕ್ಷೆಯ ಮಾದರಿ ಮತ್ತು ಪಠ್ಯಕ್ರಮಪ್ರಿಲಿಮ್ಸ್ ಎಂದು ಜನಪ್ರಿಯವಾಗಿ ಕರೆಯಲ್ಪಡುವ ಮೊದಲ ಹಂತದಲ್ಲಿ ಎರಡು ಪತ್ರಿಕೆಗಳನ್ನು ಒಳಗೊಂಡಿರುತ್ತದೆ: ಸಾಮಾನ್ಯ ಅಧ್ಯಯನ I GS I ಹಾಗೂ ಸಿವಿಲ್ ಸರ್ವೀಸ್ ಆಪ್ಟಿಟ್ಯೂಡ್ ಪರೀಕ್ಷೆ CSAT. ಸಾಮಾನ್ಯ ಅಧ್ಯಯನಗಳು I ಇತಿಹಾಸ, ಸ್ವಾತಂತ್ರ್ಯೋತ್ತರ ಯುಗ, ಭೌಗೋಳಿಕತೆ, ಭಾರತೀಯ ರಾಜಕೀಯ, ಅರ್ಥಶಾಸ್ತ್ರ, ಪರಿಸರ, ವಿಜ್ಞಾನ ಮತ್ತು ತಂತ್ರಜ್ಞಾನ ಹಾಗೂ ಪ್ರಸ್ತುತ ವ್ಯವಹಾರಗಳು ಸೇರಿದಂತೆ ಹಲವಾರು ವಿಷಯಗಳ ಸಂಯೋಜನೆಯಾಗಿದೆ. ಇನ್ನೊಂದೆಡೆ, ಸಿವಿಲ್ ಸರ್ವೀಸಸ್ ಆಪ್ಟಿಟ್ಯೂಡ್ ಟೆಸ್ಟ್ ಸಿಎಸ್ಎಟಿ ಅಭ್ಯರ್ಥಿಗಳ ವಿಶ್ಲೇಷಣಾತ್ಮಕ ಮತ್ತು ಆಪ್ಟಿಟ್ಯೂಡ್ ಕೌಶಲ್ಯಗಳನ್ನು ಪರೀಕ್ಷಿಸುತ್ತದೆ. ಇದು ಇಂಗ್ಲಿಷ್ ಗ್ರಹಿಕೆ, ಗಣಿತ, ತಾರ್ಕಿಕ ಮತ್ತು ವಿಶ್ಲೇಷಣಾತ್ಮಕ ತಾರ್ಕಿಕತೆಯ ಆಧಾರದ ಮೇಲೆ ಪ್ರಶ್ನೆಗಳನ್ನು ಒಳಗೊಂಡಿದೆ.ಮೌಲ್ಯಮಾಪನಕ್ಕಾಗಿ ಹಾಗೂ ಮುಂದಿನ ಹಂತಕ್ಕೆ ತೇರ್ಗಡೆ ಹೊಂದಲು ಅಭ್ಯರ್ಥಿಗಳು ಎರಡೂ ಪತ್ರಿಕೆಗಳಲ್ಲಿ ಕಡ್ಡಾಯವಾಗಿ ಹಾಜರಾಗಬೇಕಾಗುತ್ತದೆ. ಎರಡೂ ಪತ್ರಿಕೆಗಳು ಗರಿಷ್ಠ 200 ಅಂಕಗಳನ್ನು ಹೊಂದಿವೆ. GS I ಮೆರಿಟ್ ಆಧಾರಿತ ಪರೀಕ್ಷೆಯಾಗಿದ್ದರೆ, ಸಿಎಸ್ಎಟಿ ಅರ್ಹತಾ ಪರೀಕ್ಷೆಯಾಗಿದ್ದು, ಅಭ್ಯರ್ಥಿಗಳು ಈ ಪತ್ರಿಕೆಯಲ್ಲಿ ಉತ್ತೀರ್ಣ ಅಂಕಗಳನ್ನು ಗಳಿಸಬೇಕಾಗುತ್ತದೆ. ಹೀಗಾಗಿ ಪ್ರಿಲಿಮ್ಸ್ ಪರೀಕ್ಷೆಯ ಕಟ್ ಆಫ್ ಅಂಕಗಳು GS I ಅನ್ನು ಮಾತ್ರ ಆಧರಿಸಿದೆ. ಆದರೆ, ಪೂರ್ವಭಾವಿ ಹಂತದಲ್ಲಿ ಪಡೆದ ಅಂಕಗಳನ್ನು ಅಂತಿಮ ಮೆರಿಟ್ ಪಟ್ಟಿಗೆ ಎಣಿಸಲಾಗುವುದಿಲ್ಲ.GS I ಪ್ರಶ್ನೆ ಪತ್ರಿಕೆ 100 ಪ್ರಶ್ನೆಗಳನ್ನು ಹೊಂದಿದೆ ಮತ್ತು CSAT ಪ್ರಶ್ನೆ ಪತ್ರಿಕೆ 80 ಪ್ರಶ್ನೆಗಳನ್ನು ಹೊಂದಿದೆ. ಎರಡೂ ಪೇಪರ್ಗಳು ಬಹು ಆಯ್ಕೆ ಪ್ರಶ್ನೆಗಳ ಸ್ವರೂಪವನ್ನು ಹೊಂದಿದೆ. ಹಾಗೂ, ಎರಡೂ ಪತ್ರಿಕೆಗಳಲ್ಲಿ ಪ್ರತಿ ತಪ್ಪು ಉತ್ತರಕ್ಕೆ ನಕಾರಾತ್ಮಕ ಅಂಕ ಇದೆ. ಪ್ರಶ್ನೆಗೆ ನಿಗದಿಪಡಿಸಿದ ಒಟ್ಟು ಅಂಕಗಳಲ್ಲಿ 13 ನೇ ಭಾಗವನ್ನು ಪ್ರತಿ ತಪ್ಪು ಉತ್ತರಕ್ಕೆ ಕಡಿತಗೊಳಿಸಲಾಗುತ್ತದೆ. ಅಭ್ಯರ್ಥಿಗಳು ತಲಾ ಎರಡು ಗಂಟೆಗಳ ನಿಗದಿತ ಸಮಯದೊಳಗೆ ಪ್ರತಿ ಪ್ರಶ್ನೆ ಪತ್ರಿಕೆಯನ್ನು ಪೂರ್ಣಗೊಳಿಸಬೇಕಾಗುತ್ತದೆ.ಸದ್ಯ ಪ್ರಿಲಿಮ್ಸ್ ಪರೀಕ್ಷೆಯನ್ನು ಮುಂದೂಡಲಾಗಿರುವುದರಿಂದ, ಅಭ್ಯರ್ಥಿಗಳು ಮುಂದಿನ ನಾಲ್ಕು ತಿಂಗಳು ಹೊಸ ಸ್ಟ್ರಾಟೆಜಿಯನ್ನು ರೀಡ್ರಾಫ್ಟ್ ಮಾಡಬೇಕಾಗುತ್ತದೆ. ಸ್ಥಿರ ಪಠ್ಯಕ್ರಮವನ್ನು ಪರಿಷ್ಕರಿಸುವ ಹೊರತಾಗಿ, ಅಭ್ಯರ್ಥಿಗಳು ಮುಂದಿನ ಮೂರು ತಿಂಗಳ ಪ್ರಸ್ತುತ ಘಟನೆಗಳ ಬಗ್ಗೆಯೂ ಗಮನಹರಿಸಬೇಕು. ಹೆಚ್ಚುವರಿ ಸಮಯ ಲಭ್ಯವಾಗುವುದರಿಂದ, ಅಭ್ಯರ್ಥಿಗಳು ಎಲ್ಲಾ ವಿಷಯಗಳನ್ನು ಸಮಾನ ಪ್ರಾಮುಖ್ಯತೆಯೊಂದಿಗೆ ಅಧ್ಯಯನ ಮಾಡಬಹುದು.ಪರಿಷ್ಕರಣೆ ಮಾಡುವಾಗ ಉಲ್ಲೇಖಿಸಬಹುದಾದ ಕೆಲವು ಹೆಚ್ಚುವರಿ ಪ್ರಮುಖ ಪುಸ್ತಕಗಳು ಹೀಗಿವೆ..ಜಿ. ಸಿ. ಲಿಯಾಂಗ್ ಅವರ Certificate physical and human geographyಪರಿಸರ ಅಧ್ಯಯನಕ್ಕಾಗಿ ಎರಾಚ್ ಭರೂಚಾ ಅವರ ಪಠ್ಯಪುಸ್ತಕ ಬಿ.ಎಲ್. ಗ್ರೋವರ್ ಅವರ A new look at modern Indian historyರಮೇಶ್ ಸಿಂಗ್ ಅವರ Indian economy ಭಾರತೀಯ ಆರ್ಥಿಕತೆಯಾವುದೇ ವಿಷಯಕ್ಕೆ ಸಂಬಂಧಿಸಿದ ಮೂಲ ಪರಿಕಲ್ಪನೆಗಳನ್ನು ಅರ್ಥಮಾಡಿಕೊಳ್ಳಲು ಎನ್ಸಿಇಆರ್ಟಿ ಪುಸ್ತಕಗಳು ಅತ್ಯುತ್ತಮ ಮೂಲಗಳಾಗಿವೆ. ಎನ್ಸಿಇಆರ್ಟಿಗಳನ್ನು ಪರಿಷ್ಕರಿಸಿದ ನಂತರ ಮತ್ತು ಎಲ್ಲಾ ವಿಷಯಗಳಿಗೆ ಸಾಮಾನ್ಯವಾಗಿ ಸೂಚಿಸಲಾದ ಪುಸ್ತಕಗಳನ್ನು ಮಾತ್ರ ವಿದ್ಯಾರ್ಥಿಗಳು ಮೇಲಿನ ಎಲ್ಲಾ ಪುಸ್ತಕಗಳನ್ನು ಉಲ್ಲೇಖಿಸುವುದು ಅತ್ಯಗತ್ಯ. ಅಧ್ಯಯನದ ವಸ್ತುಗಳ ಪ್ರಮಾಣಕ್ಕಿಂತ ಗುಣಮಟ್ಟದ ಮೇಲೆ ಹೆಚ್ಚು ಗಮನಹರಿಸುವುದು ಮುಖ್ಯ.ಮುಖ್ಯ ಪರೀಕ್ಷೆಯ ಮಾದರಿ ಮತ್ತು ಪಠ್ಯಕ್ರಮ ಅಭ್ಯರ್ಥಿಯು ಪೂರ್ವಭಾವಿ ಹಂತಕ್ಕೆ ಯಶಸ್ವಿಯಾಗಿ ಅರ್ಹತೆ ಪಡೆದ ನಂತರ, ಮುಂದಿನ ಹಂತವು ಮುಖ್ಯ ಪರೀಕ್ಷೆಗೆ ಹಾಜರಾಗಬೇಕು. ಮುಖ್ಯ ಪರೀಕ್ಷೆಯು ಒಂಬತ್ತು ಪತ್ರಿಕೆಗಳನ್ನು ಒಳಗೊಂಡಿದೆ, ಅದರಲ್ಲಿ ಏಳು ಮೆರಿಟ್ ಆಧಾರಿತ ಪತ್ರಿಕೆಗಳು ಮತ್ತು ಉಳಿದ ಎರಡು ಪತ್ರಿಕೆಗಳಲ್ಲಿ ಕೇವಲ ಉತ್ತೀರ್ಣರಾದರೆ ಸಾಕು. ಎಲ್ಲಾ 9 ಪತ್ರಿಕೆಗಳು ವಿವರಣಾತ್ಮಕವಾಗಿವೆ ಮತ್ತು ಮೂರು ಗಂಟೆಗಳ ಕಾಲಾವಧಿಯಲ್ಲಿ ಪೂರ್ಣಗೊಳ್ಳುತ್ತವೆ.ಎ ಮತ್ತು ಬಿ ಭಾಷಾ ಪತ್ರಿಕೆಗಳನ್ನು ಹೊರತುಪಡಿಸಿ ಉಳಿದ ಎಲ್ಲಾ ಪತ್ರಿಕೆಗಳನ್ನು ಇಂಗ್ಲಿಷ್ನಲ್ಲಿ ಅಥವಾ ಭಾರತದ ಸಂವಿಧಾನದ ಎಂಟನೇ ಪರಿಚ್ಛೇದದಲ್ಲಿ ಪಟ್ಟಿ ಮಾಡಲಾದ ಯಾವುದೇ ಭಾಷೆಗಳಲ್ಲಿ ಉತ್ತರಿಸಬಹುದು. ಇತರ ಯಾವುದೇ ಪತ್ರಿಕೆಗಳಿಗೆ ಅಭ್ಯರ್ಥಿಯು ಇಂಗ್ಲಿಷ್ ಭಾಷೆಯಲ್ಲಿ ಉತ್ತರಿಸದಿದ್ದರೂ ಐಚ್ಛಿಕ ಪತ್ರಿಕೆಗಳಿಗೆ ಇಂಗ್ಲಿಷ್ನಲ್ಲಿ ಉತ್ತರಿಸಬಹುದು.ಸಿವಿಲ್ ಸರ್ವೀಸಸ್ ಮುಖ್ಯ ಪಠ್ಯಕ್ರಮವು ವೈವಿಧ್ಯಮಯವಾಗಿದೆ ಮತ್ತು ಒಂದೇ ಪ್ರಶ್ನೆ ಪತ್ರಿಕೆಯಲ್ಲಿ ವಿವಿಧ ವಿಷಯಗಳನ್ನು ಒಳಗೊಂಡಿದೆ. ಸಾಮಾನ್ಯ ಅಧ್ಯಯನ I ಪ್ರಶ್ನೆ ಪತ್ರಿಕೆ ಭಾರತದ ಇತಿಹಾಸ ಮತ್ತು ಭಾರತೀಯ ರಾಷ್ಟ್ರೀಯ ಚಳುವಳಿ, ಸ್ವಾತಂತ್ರ್ಯ ಹೋರಾಟ, ವಿಶ್ವ ಇತಿಹಾಸ, ಭಾರತೀಯ ಹಾಗೂ ವಿಶ್ವ ಭೌಗೋಳಿಕತೆ, ಭಾರತೀಯ ಪರಂಪರೆ ಮತ್ತು ಸಂಸ್ಕೃತಿ, ಸಾಮಾಜಿಕ ಅಭಿವೃದ್ಧಿ ಮತ್ತು ಈ ಎಲ್ಲ ವಿಷಯಗಳಿಗೆ ಸಂಬಂಧಿಸಿದ ಪ್ರಸ್ತುತ ಘಟನೆಗಳಂತಹ ವಿಷಯಗಳನ್ನು ಒಳಗೊಂಡಿದೆ.ಸಾಮಾನ್ಯ ಅಧ್ಯಯನ II ಆಡಳಿತ, ಸಂವಿಧಾನ, ರಾಜಕೀಯ, ಸಾಮಾಜಿಕ ನ್ಯಾಯ ಮತ್ತು ಅಂತಾರಾಷ್ಟ್ರೀಯ ಸಂಬಂಧಗಳ ಮೇಲೆ ಕೇಂದ್ರೀಕರಿಸುತ್ತದೆ. ಇದು ಸರ್ಕಾರದ ಕಲ್ಯಾಣ ಯೋಜನೆಗಳು, ವಿವಿಧ ಅಂತಾರಾಷ್ಟ್ರೀಯ ಸಂಸ್ಥೆಗಳು ಮತ್ತು ದ್ವಿಪಕ್ಷೀಯ ಸಂಬಂಧಗಳಂತಹ ವಿಷಯಗಳನ್ನು ಒಳಗೊಂಡಿದೆ. ಸಾಮಾನ್ಯ ಅಧ್ಯಯನ III ಅರ್ಥಶಾಸ್ತ್ರ, ಪರಿಸರ ಮತ್ತು ಪರಿಸರ ವಿಜ್ಞಾನ, ಕೃಷಿ, ಆಂತರಿಕ ಭದ್ರತೆ, ವಿಪತ್ತು ನಿರ್ವಹಣೆ, ವಿಜ್ಞಾನ ಮತ್ತು ತಂತ್ರಜ್ಞಾನವನ್ನು ಒಳಗೊಂಡಂತೆ ಆದರೆ ಸೀಮಿತವಾಗಿರದ ಹಲವಾರು ವಿಷಯಗಳನ್ನು ಒಳಗೊಂಡಿದೆ. ಜತೆಗೆ, ಮೂಲಸೌಕರ್ಯ, ಭೂ ಸುಧಾರಣೆಗಳು, ಮಿಲಿಟರಿ ಪಡೆಗಳಂತಹ ಟಾಪಿಕ್ಗಳನ್ನು ಸಹ ಹೊಂದಿದೆ. : ಮಾನವೀಯತೆಯ ಸಾವು: ಉತ್ತರಾಖಂಡದ ನದಿಯಲ್ಲಿ ಮಾನವನ ಮೃತದೇಹವನ್ನು ಕಿತ್ತು ತಿನ್ನುತ್ತಿರುವ ನಾಯಿಗಳು ಸಾಮಾನ್ಯ ಅಧ್ಯಯನ IV ನೈತಿಕತೆ, ಸಮಗ್ರತೆ ಮತ್ತು ಯೋಗ್ಯತೆಯ ಮೇಲೆ ಕೇಂದ್ರೀಕರಿಸುತ್ತದೆ. ಈ ಪ್ರಶ್ನೆ ಪತ್ರಿಕೆಯನ್ನು ಎರಡು ವಿಭಾಗಗಳಾಗಿ ವಿಂಗಡಿಸಲಾಗಿದೆ. ಅಲ್ಲಿ ವಿಭಾಗ ಎ ಸೈದ್ಧಾಂತಿಕ ಪ್ರಶ್ನೆಗಳೊಂದಿಗೆ ವ್ಯವಹರಿಸುತ್ತದೆ ಮತ್ತು ವಿಭಾಗ ಬಿ ಪ್ರಕರಣ ಅಧ್ಯಯನಗಳ ಆಧಾರದ ಮೇಲೆ ಪ್ರಶ್ನೆಗಳನ್ನು ಹೊಂದಿರುತ್ತದೆ. ನಾಲ್ಕು ಸಾಮಾನ್ಯ ಅಧ್ಯಯನ ಪತ್ರಿಕೆಗಳ ಹೊರತಾಗಿ, ಮುಖ್ಯ ಪರೀಕ್ಷೆಯಲ್ಲಿ ಒಂದು ಪ್ರಬಂಧ ಪತ್ರಿಕೆ, ಎರಡು ಐಚ್ಛಿಕ ಪ್ರಶ್ನೆ ಪತ್ರಿಕೆಗಳು ಮತ್ತು ಎರಡು ಭಾಷಾ ಪತ್ರಿಕೆಗಳು ಸಹ ಇದ್ದು, ಭಾಷಾ ಪತ್ರಿಕೆಗಳಲ್ಲಿ ಕೇವಲ ಅರ್ಹತೆ ಪಡೆದರೆ ಸಾಕು.ಪ್ರಬಂಧ ಪ್ರಶ್ನೆ ಪತ್ರಿಕೆಯಲ್ಲಿ ಸಹ ಎರಡು ವಿಭಾಗಗಳಿದ್ದು, ಪ್ರತಿಯೊಂದು ವಿಭಾಗದಲ್ಲೂ ನಾಲ್ಕು ಪ್ರಬಂಧ ವಿಷಯಗಳನ್ನು ಒಳಗೊಂಡಿದೆ. ಆದರೆ, ಈ ಪೈಕಿ ಅಭ್ಯರ್ಥಿಗಳು ಪ್ರತಿ ವಿಭಾಗದಿಂದ ಒಂದು ವಿಷಯವನ್ನು ಪ್ರಯತ್ನಿಸಬೇಕಾಗಿದೆ. ಆದರೆ, ಐಚ್ಛಿಕ ಪತ್ರಿಕೆಗಳಿಗಾಗಿ, ಯುಪಿಎಸ್ಸಿ 25 ಟಾಪಿಕ್ಗಳನ್ನು ಮತ್ತು 23 ಭಾಷಾ ಸಾಹಿತ್ಯ ವಿಷಯಗಳನ್ನು ಪಟ್ಟಿ ಮಾಡಿದ್ದು, ಈ ಪೈಕಿ ಅಭ್ಯರ್ಥಿಗಳು ಒಂದು ವಿಷಯವನ್ನು ಆಯ್ಕೆ ಮಾಡಿಕೊಂಡು ಎರಡು ಪ್ರಶ್ನೆ ಪತ್ರಿಕೆಗಳಿಗೆ ಉತ್ತರಿಸಬೇಕಾಗಿದೆ. ಪೇಪರ್ V ಮತ್ತು VI ಅಭ್ಯರ್ಥಿಯ ಆಯ್ದ ಐಚ್ಛಿಕ ವಿಷಯಗಳನ್ನು ಆಧರಿಸಿದೆ. : LockDown: ಕರ್ನಾಟಕದಲ್ಲಿ ಮುಂದುವರೆಯಲಿದೆಯೇ ಲಾಕ್ಡೌನ್? ನಾಳೆಯ ಸಿಎಂ ಸಭೆಯಲ್ಲಿ ಮಹತ್ವದ ನಿರ್ಧಾರ! ವ್ಯಕ್ತಿತ್ವ ಪರೀಕ್ಷೆ ಮುಖ್ಯ ಪರೀಕ್ಷೆಯಲ್ಲಿ ಸಹ ಅರ್ಹತೆ ಪಡೆದ ನಂತರ, ಆಯ್ಕೆಯಾದ ಅಭ್ಯರ್ಥಿಗಳನ್ನು ವೈಯಕ್ತಿಕ ಸಂದರ್ಶನಕ್ಕೆ ಕರೆಯಲಾಗುತ್ತದೆ. ನಾಗರಿಕ ಸೇವೆಗಳಲ್ಲಿ ವೃತ್ತಿಜೀವನಕ್ಕೆ ಅಭ್ಯರ್ಥಿಯ ಸೂಕ್ತತೆಯನ್ನು ಮೌಲ್ಯಮಾಪನ ಮಾಡಲು ಯುಪಿಎಸ್ಸಿ ಮಂಡಳಿಯು ಈ ಹಂತದಲ್ಲಿ ಸಂದರ್ಶನ ಮಾಡುತ್ತದೆ. ಅಭ್ಯರ್ಥಿಯು ಅವನ ಅವಳ ವಿವರವಾದ ಅರ್ಜಿ ನಮೂನೆಯಲ್ಲಿ ಡಿಎಎಫ್ ಒದಗಿಸಿದ ಮಾಹಿತಿಯ ಆಧಾರದ ಮೇಲೆ ಪ್ರಶ್ನೆಗಳನ್ನು ಕೇಳುವ ಮೂಲಕ ಅಭ್ಯರ್ಥಿಯ ಮಾನಸಿಕ ಸಾಮರ್ಥ್ಯ, ತಾರ್ಕಿಕ ಮತ್ತು ನಿರ್ಧಾರ ತೆಗೆದುಕೊಳ್ಳುವ ಕೌಶಲ್ಯವನ್ನು ಮಂಡಳಿ ನಿರ್ಣಯಿಸುತ್ತದೆ. ವ್ಯಕ್ತಿತ್ವ ಪರೀಕ್ಷೆಯು 275 ಅಂಕಗಳನ್ನು ಹೊಂದಿದೆ.ಯುಪಿಎಸ್ಸಿ ಸಿವಿಲ್ ಸರ್ವಿಸ್ ಅಂತಿಮ ಮೆರಿಟ್ ಪಟ್ಟಿಯಲ್ಲಿ ಅಭ್ಯರ್ಥಿಯ ಶ್ರೇಣಿ ಮುಖ್ಯ ಮತ್ತು ವ್ಯಕ್ತಿತ್ವ ಪರೀಕ್ಷೆಯಲ್ಲಿ ಗಳಿಸಿದ ಅಂಕಗಳನ್ನು ಮಾತ್ರ ಅವಲಂಬಿಸಿರುತ್ತದೆ. ಕಟ್ಆಫ್ ಅನ್ನು ಒಟ್ಟಾರೆ 2025 ಅಂಕಗಳಲ್ಲಿ ಅಭ್ಯರ್ಥಿಯು ಗಳಿಸಿದ ಒಟ್ಟು ಅಂಕಗಳ ಆಧಾರದ ಮೇಲೆ ಲೆಕ್ಕಹಾಕಲಾಗುತ್ತದೆ.